b'\n_START_ARTICLE_\nHammerslag\n_START_PARAGRAPH_\nHammerslag er et dansk tv-program p\xc3\xa5 DR1, hvor to hold ejendomsm\xc3\xa6glere g\xc3\xa6tter priser p\xc3\xa5 ejendomme i indland og udland. Holdenes ejendomsm\xc3\xa6glere kommer fra forskellige ejendomsm\xc3\xa6glerk\xc3\xa6der fra hhv. \xc3\x98st- og Vestdanmark. Programmet havde premiere i 1994 med v\xc3\xa6rten Frode Munksgaard, der viste ejendommene frem. I 2012 var Hammerslag det 10. mest sete program i Danmark. I 2003 fik programmet prisen som "\xc3\x85rets Livsstilsprogram" ved TV Prisen dette \xc3\xa5r. Da Munksgaard stoppede i DR efter 29 \xc3\xa5r blev hans v\xc3\xa6rtsrolle overtaget af Peter Ingemann i 2003. Han fortsatte som v\xc3\xa6rt frem til 2013, hvor han blev afl\xc3\xb8st af Christian Degn som ny v\xc3\xa6rt. Han stoppede i oktober 2019 for at overtage v\xc3\xa6rtsrollen p\xc3\xa5 quiz-programmet Hvem vil v\xc3\xa6re million\xc3\xa6r? der skal sendes p\xc3\xa5 TV 2 Charlie. _NEWLINE_Alle nuv\xc3\xa6rende og tidligere programmer kan ogs\xc3\xa5 ses p\xc3\xa5 dr.dk/tv _NEWLINE_Sverige og Norge har ogs\xc3\xa5 ladet sig inspirere af Danmark og lavet deres egne programmer, som l\xc3\xa6ner sig n\xc3\xa6sten fuldt op af den danske original version.\n_START_SECTION_\nS\xc3\xa6soner\n_START_PARAGRAPH_\nNedenfor findes en oversigt over de s\xc3\xa6soner med Christian Degn som v\xc3\xa6rt fra 2014-nu. Med landsdele, de g\xc3\xa6ttede priser, med-v\xc3\xa6rter/ejendomsm\xc3\xa6glere, vurdering samt et "tema" der matcher hvert afsnit.'